**Møte i FAU ved Førde Ungdomskule**

Tid: måndag 3. oktober 2022 kl. 19.00

Stad: biblioteket, FUSK

Desse møtte: Ingrid Anderud Sælen – 8A, Kariann Haaland Aasland – 8B, Sissel Leth Olsen (vara) - 8C, Lillian Helleseth Furnes – 8D, Astrid Bakke Grimeland – 9A, Tove Mette Øverbø 9B, Lisbeth Strømsli 9D, **Camilla Rouen (vara)** - 10B, Reiel Haugland 10D

Saker:

1. Konstituering av FAU:

Arne Eikeland leia prosessen for å konstituere leiar, nestleiar og sekretær. Tove Mette Øvrebø fortset med å sitje som nestleiar. Lillian Helleseth Furnes vart sekretær. Det vart ikkje valt nokon leiar på dette møte. Vi venter til neste møte slik at fleire har anledning til å tenkje seg om.

1. Eventuell skuleflytting til Hafstad vgs.

Hallgeir informerte om evt. skuleflytting til Hafstad. Norconsult har ansvaret for å lage ein rapport som omhandlar flytting av Førde barneskule til Førde ungdomsskule (FUSK) og FUSK til Hafstad vidaregåande skule. Rapporten vert offentleg den 20. oktober 2022. Innhaldet er ukjent, men det skal på høyring fram mot jul. Lærarane er spent på innhaldet. Forskjellege usikkerheitsmoment, td. uteområdet på Hafstad vgs. FUSK ligg i dag veldig sentralt, men har ikkje noko biltrafikk rundt seg. Hafstad vgs. ligg rett ved E39 og elva Jølstra. Klasseromma på Hafstad vgs. er gjerne betre (storleik, standard mm). Det å lage ein felles ungdomsskule i Førde (FUSK og HUSK) vert ein veldig stor skule. Dette er ikkje ønskeleg. HUSK er samtidig bekymra for deira elevar dersom FUSK flyttar til Hafstad vgs. Skal deira elevar køyre forbi Hafstad vgs. som da vil vere deira nærmaste skule? Kva med Førde barneskule? Skal den pussast opp eller flyttast? Det vi veit, er at kommunen har kjøpt Hafstad vgs. Kan det verte flytting hausten 2024?

1. Vegutbygging, Førdepakken

Hallgeir informerte om at det vert lite aktivitet rundt skulen inneverande skuleår. Fram mot sommaren startar arbeidet opp i Angedalsvegen og Kyrkjevegen. Skulen har veldig mange elevar som kjem gåande/syklande og som vert påverka av dette arbeidet. Hallgeir vil invitere Vigdis Lobenz i frå Førdepakken på møte for å informere FAU.

Hjartesone er ei sak som det må jobbast meir med.

1. Kommunikasjon i FAU

Hallgeir kallar inn til møte ved SMS. Rapporten frå Norconsult vert sendt ut på e-post.

Ref. Lillian Helleseth Furnes